Document ID: 32011D0864

ΑΠΌΦΑΣΗ ΑΑΕΕ/1/2011 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
της 16ης Δεκεμβρίου 2011
για την παράταση της θητείας του Αρχηγού αποστολής της Αστυνομικής αποστολής της Ευρωπαϊκής Ένωσης στη Βοσνία-Ερζεγοβίνη (ΑΑΕΕ BiH)
(2011/864/ΚΕΠΠΑ)
Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
Έχοντας υπόψη τη Συνθήκη για την Ευρωπαϊκή Ένωση και, ιδίως, το άρθρο 38 τρίτη παράγραφος,
Έχοντας υπόψη την απόφαση 2011/781/ΚΕΠΠΑ του Συμβουλίου, της 1 Δεκεμβρίου 2011, σχετικά με την Αστυνομική Αποστολή της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη (BiH) (1) και, ιδίως, το άρθρο 10 παράγραφος 1,
Εκτιμώντας τα ακόλουθα:
(1)
Δυνάμει της απόφασης 2011/781/ΚΕΠΠΑ, η Επιτροπή Πολιτικής και Ασφαλείας (ΕΠΑ) εξουσιοδοτείται, σύμφωνα με το άρθρο 38, τρίτη παράγραφος, της Συνθήκης, να λαμβάνει τις σχετικές αποφάσεις για την άσκηση του πολιτικού ελέγχου και της στρατηγικής διοίκησης της ΑΑΕΕ BiH, ιδίως δε να διορίζει Αρχηγό αποστολής.
(2)
Στις 24 Οκτωβρίου 2008, η ΕΠΑ, με την απόφαση 2008/835/ΚΕΠΠΑ (2), διόρισε τον Stefan FELLER ως Αρχηγό αποστολής της ΑΑΕΕ. Η θητεία του παρατάθηκε μέχρι τις 31 Δεκεμβρίου με την απόφαση 2009/958/ΚΕΠΠΑ (3), και, στη συνέχεια, μέχρι τις 31 Δεκεμβρίου 2011, με την απόφαση 2010/754/ΚΕΠΠΑ (4).
(3)
Με την απόφαση 2011/781/ΚΕΠΠΑ, το Συμβούλιο, μεταξύ άλλων, παρέτεινε τη διάρκεια της ΑΑΕΕ BiH μέχρι τις 30 Ιουνίου 2012.
(4)
Στις 7 Δεκεμβρίου 2011, η Ύπατη Εκπρόσωπος της Ένωσης για Θέματα Εξωτερικής Πολιτικής και Πολιτικής Ασφαλείας πρότεινε στην ΕΠΑ να παρατείνει τη θητεία του Stefan FELLER ως Αρχηγού αποστολής της ΑΑΕΕ BiH για άλλο ένα εξάμηνο, μέχρι τις 30 Ιουνίου 2012,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η θητεία του Stefan FELLER ως Αρχηγού αποστολής της Αστυνομικής αποστολής της Ευρωπαϊκής Ένωσης στη Βοσνία-Ερζεγοβίνη (ΑΑΕΕ BiH) παρατείνεται από την 1η Ιανουαρίου 2012 μέχρι τις 30 Ιουνίου 2012.
Άρθρο 2
Η παρούσα απόφαση αρχίζει να ισχύει την ημέρα της έκδοσής της.
Βρυξέλλες, 16 Δεκεμβρίου 2011.

Labels: 18
15